10 साल का विकास मोहराना अपने पिता के मर्डर में केस के गवाह के रूप में कोर्ट के सामने पेश हुआ था। जांच पड़ताल के बाद जब कोर्ट ने उसे दस्तखत करने के लिए कहा, तो उसने हस्ताक्षर की जगह अंगूठे का निशान लगा दिया। कोर्ट के पूछने पर पता चला कि विकास अपना नाम नहीं लिख सकता। कोर्ट को जब यह मालूम हुआ कि वह 5वीं क्लास में पढ़ता है, तो कोर्ट ने इस मामले को संज्ञान में लिया और उसके स्कूल खालीबगीचा गवर्नमेंट स्कूल को समन जारी कर पूछा कि जो लड़का अपना नाम तक नहीं लिख सकता,वह 5वीं क्लास में कैसे पहुंच गया। कोर्ट ने स्कूल की हेडमास्टर को अदालत के सामने पेश होने को कहा है और उनसे पूछा है कि आखिर यह सब कैसे हुआ।